**Vállalkozási szerződéstervezet**

Jelen Vállalkozási Szerződés, (a továbbiakban: Szerződés) létrejött

egyrészről:

név: **Budapest Főváros Főpolgármesteri Hivatal**

adószám: 15490012-2-41

székhely: 1052 Budapest, Városház u. 9-11.

törzskönyvi azonosító száma: 490012

KSH statisztikai számjele: 15490012-8411-325-01

nevében és képviseletében Sárádi Kálmánné dr. Főjegyző megbízásából eljáró Szervezési és Informatikai Főosztály főosztályvezetője dr. Schrödel Norbert András, mint Megrendelő (továbbiakban: **Megrendelő**)

másrészről:

név: **ULYSSYS Számítástechnikai Fejlesztő és Tanácsadó Kft.**

cégjegyzék szám: 01-09-163766

adószám: 10720534-2-41

székhely: 1024 Budapest, Lövőház utca 39.

képviselő neve: Wellisch Péter ügyvezető

mint Vállalkozó (továbbiakban: **Vállalkozó**)

(Megrendelő és Vállalkozó külön-külön **“Fél”**, együttesen **“Felek”** között az alábbi helyen és időben, a következő feltételekkel:

Előzmények

A Megrendelő, mint Ajánlatkérő a közbeszerzésekről szóló 2015. évi CXLIIl. törvény (a továbbiakban: Kbt.) rendelkezései szerint uniós értékhatárt elérő értékű hirdetmény nélküli tárgyalásos közbeszerzési eljárást folytatott le Budapest Főváros Főpolgármesteri Hivatal Adó Főosztályán működő „**Helyi Adók** Információs Rendszere **2017-2018. évi fejlesztése**” tárgyban, amely eljárás nyertese a Vállalkozó lett. Jelen Szerződésben rögzített feladatok ellátásához elengedhetetlenül szükséges a szoftverhez tartozó forráskódokkal való rendelkezés. A Vállalkozó által − a Megrendelő számára és igényei alapján − elkészített **Helyi Adók** Információs Rendszere (továbbiakban: **HAIR**) egyedi szoftver, a szerzői jogról szóló 1999. évi LXXVI. törvény (továbbiakban: Szjt.) 1. § (2) bekezdés c) pontjának hatálya alá tartozik, szerzői jogvédelem alatt álló alkotás (számítógépi programalkotás). A Kbt. 98. § (2) bekezdés c) pontja szerinti eljárási rendet a kizárólagos jogok védelme indokolja, ezért jelen Szerződés tárgyát képező feladatokat csak a Vállalkozó jogosult elvégezni.

Felek ezzel kapcsolatban rögzítik, hogy jelen Szerződést a fenti közbeszerzési eljárás dokumentumaival - az ajánlattételi felhívás, a kapcsolódó közbeszerzési dokumentum és annak mellékletei, a tárgyalási jegyzőkönyvek, a Vállalkozó végleges ajánlata - összhangban értelmezik a teljesítés során.

Felek a fenti dokumentumokat magukra nézve - az esetleges ellentmondások esetére nézve a fenti sorrendben - kölcsönösen kötelezőnek tekintik. A különböző dokumentumok kölcsönösen értelmezik egymást, de kétértelműség vagy a dokumentumok közötti esetleges eltérés esetén a Szerződés értelmezése szempontjából a fenti sorrend minősül fontossági sorrendnek.

1. A Szerződés tárgya
2. A Főpolgármesteri Hivatal Adó Főosztályán üzemelő HAIR funkcionális bővítése, valamint jogszabály-módosításokból eredő módosítása, továbbfejlesztése a 2. pontban meghatározott és az e tárgyban megindított közbeszerzési eljárás ajánlattételi felhívásában és dokumentációjában megfogalmazott követelményeket kielégítő, a Vállalkozó ajánlatában és a tárgyalás(ok) eredményeképpen rögzített, illetve pontosított, – jelen Szerződés 1. számú mellékletekben foglalt, – feladatok elvégzése.
3. Feladatrészek

|  |  |
| --- | --- |
| ***1*** | Az elektronikus fizetési lehetőséghez kapcsolódó HAIR pénzügyi modul fejlesztések (pénzforgalom, banki feladás) |
| ***2*** | A pénzforgalmi modulban az elektronikus fizetési lehetőség kialakítása |
| ***3*** | Adószámla könyvelési és zárási modul fejlesztése (csatlakozás az e-fizetési rendszerhez) |
| ***4*** | Elektronikus adatkapcsolatok modul bővítése (törzskarbantartás) |
| ***5*** | HIPA bevallási modul bővítése a NAV-tól érkező bevallások kezelésével |
| ***6*** | Adószámla könyvelési és zárási modul fejlesztése (migrálás, adatgenerálás) |
| ***7*** | Kockázatelemzési modul beépítése a HAIR-ba |
| ***8*** | Elektronikus adatkapcsolatok modul bővítése (ORFK) |
| ***9*** | 1. Határozati modul megújítása, fejlesztése (hatósági döntések hatékony kezelése),
2. Ellenőrzési modul megújítása, fejlesztése (megbízólevelek, vizsgálati programok, ellenőrzési jegyzőkönyvek kezelése, adószámla automatikus terhelése)
 |
| ***10*** | Törzs modul módosítása, fejlesztése és adattisztítása |

1. A Szerződés hatálya

Jelen Szerződés a Felek általi kölcsönös aláírás napján lép hatályba és határozott, 2018. december 31-ig tartó időtartamra jön létre. Ha az aláírások nem ugyanazon napon történnek, a hatálybalépés időpontja a legutolsó aláírás napja.

1. Vállalkozói díj és fizetési feltételek
2. Vállalkozót a Vállalkozási Szerződés I. fejezetben meghatározott feladatok teljesítéséért a Szerződés teljes időtartamára együttesen nettó ………….- Ft., azaz nettó ………. forint és a mindenkor hatályos általános forgalmi adó %-ának megfelelő összegű vállalkozói díj illeti meg, a következő táblázat részletezése szerint.

|  |  |  |
| --- | --- | --- |
|  | **Feladatrészek** | **Nettó ár** |
| ***1*** | Az elektronikus fizetési lehetőséghez kapcsolódó HAIR pénzügyi modul fejlesztések (pénzforgalom, banki feladás) |  |
| ***2*** | A pénzforgalmi modulban az elektronikus fizetési lehetőség kialakítása |  |
| ***3*** | Adószámla könyvelési és zárási modul fejlesztése (csatlakozás az e-fizetési rendszerhez) |  |
| ***4*** | Elektronikus adatkapcsolatok modul bővítése (törzskarbantartás) |  |
| ***5*** | HIPA bevallási modul bővítése a NAV-tól érkező bevallások kezelésével |  |
| ***6*** | Adószámla könyvelési és zárási modul fejlesztése (migrálás, adatgenerálás) |  |
| ***7*** | Kockázatelemzési modul beépítése a HAIR-ba |  |
| ***8*** | Elektronikus adatkapcsolatok modul bővítése (ORFK) |  |
| ***9*** | 1. Határozati modul megújítása, fejlesztése (hatósági döntések hatékony kezelése),
2. Ellenőrzési modul megújítása, fejlesztése (megbízólevelek, vizsgálati programok, ellenőrzési jegyzőkönyvek kezelése, adószámla automatikus terhelése)
 |  |
| ***10*** | Törzs modul módosítása, fejlesztése és adattisztítása |  |

1. Vállalkozó vállalja, hogy a vállalkozói díjat a Szerződés időtartama alatt nem változtatja meg.
2. Vállalkozó teljesítés igazolás csatolásával 10 db részszámla benyújtására jogosult. Megrendelő a megrendelések teljesítéséhez előleget nem fizet.
3. A Vállalkozó a teljesítését feladatrészenként számolja el. Az elszámolandó teljesítésről teljesítési jegyzőkönyvet készít, amelyet a Vállalkozó és az Adó Főosztály kapcsolattartója aláírásával hitelesít, ezt követően - szerződésszerű teljesítés esetén - a Szervezési és Informatikai Főosztály vezetője 15 naptári napon belül kiállítja a teljesítés igazolást, amelyet a Vállalkozó részére megküld. Ezen teljesítés igazolás a számla kiállításának feltétele.
4. Vállalkozó a Megrendelő nevére kiállított számla megjegyzés rovatában köteles feltüntetni a Szervezési és Informatikai Főosztály pontos, hitvatalos megnevezését. Megrendelő a részére benyújtott számlát és annak mellékletét szakmailag, majd számszakilag felülvizsgálja. Megfelelés (a szerződés részteljesítésének elismerése) esetén a számla kézhezvételét követően legfeljebb 30 naptári napon belül intézkedik a vállalkozói díj banki átutalásáról a Vállalkozó számlán feltüntetett bankszámlaszámára. Fizetési késedelem esetén Felek a Polgári Törvénykönyvről szóló 2013. évi V. törvény (továbbiakban:Ptk.) 6:155. §-ában, illetve a behajtási költségátalányról szóló 2016. évi IX. törvényben foglaltak alkalmazását írják elő.
5. Amennyiben a kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Megrendelő a számlát visszaküldi a kibocsátó részére és ezen esetekben a Megrendelő késedelme kizárt. A számla a Ptk. 6:42. § (2) bekezdése alapján akkor számít teljesítettnek, ha a Vállalkozó számlavezető bankja a számla ellenértékét jóváírta, vagy azt jóvá kellett volna írnia.
6. A Megrendelő által fizetendő vállalkozói díj fedezete a Budapest Főváros Önkormányzata összevont költségvetéséről szóló 8/2017. (III.10.) Főv. Kgy. rendelete és …………………..Főv. Kgy. határozata alapján Megrendelő rendelkezésre áll az alábbiak szerint.

2017. évre nettó ……………. Ft +Áfa

2018. évre nettó .…………….Ft +Áfa

1. Teljesítés határideje
	1. A Vállalkozó az I. fejezetben meghatározott feladatrészek az alábbiakban rögzített részhatáridőkig köteles teljesíteni:

|  |  |
| --- | --- |
| **Feladatrészek száma** | **Teljesítési (rész)határidők** |
| 5., 7., 8. rész | 2017. december 31. |
| 1-4., 6., 9-10. rész | 2018. december 31. |

* 1. A teljesítési részhatáridők a jelen Szerződés XV. fejezetében definiált vis maior időtartamával meghosszabbodhatnak.
	2. Vállalkozó előteljesítésre jogosult és azt a Megrendelő köteles elfogadni (a III. fejezet 7. pontban meghatározott összeg erejéig).
1. A szerződő felek együttműködése
2. A szerződő felek megállapodnak abban, hogy a jelen Szerződésben foglaltak maradéktalan megvalósítása érdekében szükség szerint folyamatosan együttműködnek.
3. Az együttműködési kötelezettség keretében kötelezettséget vállalnak a Szerződés teljesítését befolyásoló, azt akadályozó vagy korlátozó minden lényeges tényező egymással történő haladéktalan írásbeli közlésére.
4. A Vállalkozó kötelezettséget vállal arra, hogy Megrendelőt haladéktalanul értesíti abban az esetben, ha a jelen Szerződés maradéktalan teljesítése előtt ellene, illetőleg alvállalkozója ellen csőd-, felszámolási-, végelszámolási-, kényszertörlési-, illetve végrehajtási eljárás indul. A Vállalkozó ugyancsak maradéktalanul köteles a Megrendelőt értesíteni, ha saját cégében, vagy alvállalkozójánál a jelen Szerződés maradéktalan teljesítését megelőzően tulajdonos változásra, illetőleg jogutódlásra, jogok és kötelezettségek átszállására, szétválásra, összeolvadásra, vagy beolvadásra kerül sor. A Vállalkozó felelős az értesítés elmulasztásából eredő kárért.
5. A felek megállapodnak abban, hogy mindegyikük kapcsolattartót jelöl ki, akik a Szerződés teljesítésében a felek közötti kapcsolatot biztosítják.

Vállalkozó részéről:

Név: Széll Éva

Tel: +36 1 346-3409

Fax: +36 1 346-3401

e-mail: szell.eva@si.hu

Megrendelő részéről:

Név: Kovács Gábor

Tel: +36 1 327-1335

Fax: +36 1 327-1803

e-mail: kovacs.gabor@budapest.hu

Adó Főosztály részéről:

Név: Pócsi István

Tel: +36 1 411-7047

Fax: +36 1 411-7052

e-mail: Pocsil@budapest.hu

1. Felek a képviselőik, nyilatkozattételre és egyéb ügyintézésre jogosultjaik, megbízását visszavonhatják, és egyoldalú írásbeli nyilatkozataikkal új képviselőket bízhatnak meg, ez azonban csak a másik félnek az egyoldalú írásbeli nyilatkozat kézhezvételét követő tudomásszerzésével válik hatályossá. A kapcsolattartók és képviselők személyében bekövetkező változásnak az e pontban rögzítettek szerint történő egyoldalú tájékoztatását, valamint az e tájékoztatásnak a másik Fél által történő tudomásulvételét Felek nem tekintik a Szerződés módosításának.

A kapcsolattartóknak nincs jogosultsága jelen Szerződés feltételeinek módosítására.

1. A „Zöld közbeszerzés” szempontjainak érvényesítése végett Vállalkozó vállalja, hogy a kapcsolattartások során és az egyes feladatok elvégzése során az elektronikus utat részesíti előnyben. A Szerződés teljesítése során a dokumentálás elektronikus adathordozókon történik, és csak a felek által elfogadott utolsó változatok kerülnek kinyomtatásra.
2. Alvállalkozó igénybevétele
3. Vállalkozó alvállalkozót kizárólag a Kbt. 138. §-a alkalmazásával vehet igénybe. Felek tudomással bírnak róla, hogy a Kbt. 138. § - a alapján a jelen Szerződést kizárólag Vállalkozó teljesítheti. Vállalkozó köteles a teljesítés során a Megrendelőnek a szerződéskötés időpontjában, majd a később bevont alvállalkozók tekintetében a szerződés teljesítésének időtartama alatt előzetesen bejelenteni minden olyan – akár a korábban megjelölt alvállalkozó helyett igénybe venni kívánt - alvállalkozó bevonását a teljesítésbe, amelyet az ajánlatában nem nevezett meg, és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a Kbt. 62. § szerinti kizáró okok hatálya alatt. Vállalkozó a bevonni kívánt alvállalkozókról a cégadatokat (cég neve, címe, telefon és fax száma, vezetőjének neve) Megrendelőnek köteles átadni. A jogosan igénybevett alvállalkozóért Vállalkozó úgy felel, mintha a munkát maga végezte volna, alvállalkozó jogosulatlan igénybevétele esetén pedig felelős minden olyan kárért is, amely az alvállalkozó igénybevétele nélkül nem következett volna be.
4. Megrendelő - amennyiben a Vállalkozó a teljesítéshez alvállalkozót vesz igénybe - a Ptk. 6:130. § (1)-(2) bekezdése szerint fizeti ki a szerződésben foglalt vállalkozói díjat.
5. Alvállalkozó igénybevétele esetén az alvállalkozó által ellátott tevékenységi körben a vállalkozói kötelezettségek, különösen a Szerződés XIV. fejezetében szabályozott titoktartás az alvállalkozóra is irányadó.
6. A teljesítésben résztvevő, a Vállalkozó ajánlatában megjelölt alvállalkozó(k):

Név:

Székhely:

Cégjegyzékszám:

Adószám:

A Szerződés azon része, melynek teljesítésében más szervezet / alvállalkozó részt vesz:

Név:

Székhely:

Cégjegyzékszám:

Adószám:

A Szerződés azon része, melynek teljesítésében más szervezet / alvállalkozó részt vesz:

1. Vállalkozó kötelezettségei
2. Vállalkozó kötelezettséget vállal arra, hogy a jelen Szerződésben meghatározott szolgáltatásokat a rendeltetésszerű használhatóság igényeit kielégítő módon, továbbá a Megrendelő igényei szerint, tekintettel a Ptk. 6:123. §-ára is elvégzi.
3. Vállalkozó köteles a munkavégzést úgy megszervezni, hogy biztosítsa a munka gazdaságos és gyors elvégzését.
4. A Vállalkozási Szerződés teljesítése során kizárólag a Megrendelővel előzetesen egyeztetettek szerint végezhetnek bármilyen tevékenységet a Vállalkozó állományába tartozó vagy megbízásából Megrendelő székhelyén munkát végzők, akik kötelesek a Megrendelővel egyeztetett módon az ott érvényes tűz-, munkavédelmi-, egészségügyi- és egyéb óvó­rendszabályokat betartani. Amennyiben Vállalkozó a fenti szabályokkal ellentétes tevékenységet folytat és azt felszólítás ellenére nem szünteti meg, úgy Megrendelő a munkát leállíthatja. Ennek következményeit Vállalkozó viseli. A vonatkozó szabályok megismertetése a Megrendelő feladata, amelyet a Vállalkozó által aláírt nyilatkozattal dokumentál.
5. A Vállalkozó a Szerződés teljesítésével összefüggésben nem fizethet, illetve nem számolhat el olyan költségeket, melyek a Kbt. 62. § (1) bekezdés k) pont ka) – kb) pontjai szerinti feltételnek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak [Kbt. 136. § (1) bekezdés a) pont].
6. Vállalkozó vállalja, hogy a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi [Kbt. 136. § (1) bekezdés b) pont], valamint hogy Megrendelőt haladéktalanul értesíti a Kbt. 143. § (3) bekezdése szerinti ügyletekről.
7. Megrendelő kötelezettségei
8. Megrendelő köteles az elvégzett szolgáltatásokért a „Vállalkozói díj és fizetési feltételek” III. fejezetben meghatározott vállalkozói díjat megfizetni.
9. Megrendelő kötelezettséget vállal arra, hogy a szerződés időtartama alatt, hivatali munkaidőben, állandó jelleggel biztosítja a Hivatal épületébe történő belépést. A Főpolgármesteri Hivatal elhelyezésére szolgáló épület területére történő belépésre jogosító azonosító kártyát Vállalkozó munkatársai a munkavégzés során, annak teljes időtartama alatt viselni kötelesek. Megrendelő kötelessége Vállalkozó feladat- ellátásához a számítástechnikai eszközökhöz való hozzáférést biztosítani.
10. Megrendelő folyamatosan együttműködik a Vállalkozóval, és köteles mindazokat az adatokat, információkat biztosítani részére, melyek a szerződésszerű teljesítéshez szükségesek.
11. Licencjogok
12. Vállalkozó kijelenti, és szavatol azért - teljes kártérítési felelősség mellett -, hogy a jelen Szerződés alapján nyújtott szolgáltatások során kidolgozott programokra nézve harmadik személynek olyan jogosultsága nem áll fenn, amely a termék alkalmazhatóságát akadályozhatná, vagy korlátozhatná.
13. Felek rögzítik, hogy a HAIR szoftver alap és továbbfejlesztett változata a Vállalkozó tulajdona és szellemi terméke. Vállalkozó jelen Szerződésből fakadó fizetési kötelezettség teljesítésével felhatalmazza a Megrendelőt, hogy a fejlesztéssel módosított HAIR szoftvert saját ügyletkörén belül korlátlanul felhasználhassa, de annak átdolgozását nem engedélyezi.
14. Jótállás

Vállalkozó a HAIR szoftver termékért, az alkalmazás rendeltetésszerű használatra való alkalmasságáért, a jelen Szerződés I. fejezetében meghatározott munkálatokért az adott (a Szerződés tárgya szerinti) feladat teljesítésétől (a teljesítési jegyzőkönyv kiállításának keltétől) számított 12 hónapos időtartamban jótállási kötelezettséget vállal.

1. **A Szerződés módosítása**

Jelen Szerződés módosítása csak csak a Kbt. 141. §-ában foglaltak szerint, a Kbt. 37. § (5) bekezdésben előírt közzétételi kötelezettség figyelembe vételével, a Szerződés aláírására jogosultak által, írásban lehetséges.

1. **A Szerződés megszűnése**
	1. A jelen Szerződés megszűnik
		* a Szerződés teljesítésével vagy a II. fejezetében rögzített határozott időtartam lejártával,
		* súlyos Szerződésszegés miatti felmondási idő nélküli felmondással, továbbá
		* jogszabályban biztosított elállással, valamint
		* a Szerződés olyan okból történő lehetetlenülése esetén, amelyért egyik Fél sem felelős.
	2. A jelen Szerződést a szerződő Felek rendes felmondással nem szüntethetik meg, leszámítva a 8. pontban foglalt eseteket.
	3. Súlyos Szerződésszegés esetén a vétlen Fél jogosult a másik félhez intézett egyoldalú, írásbeli nyilatkozatávala Szerződést azonnali hatállyal rendkívüli felmondás keretében megszüntetni.
	4. A szerződő Felek súlyos szerződésszegésnek tekintik különösen, de nem kizárólag, ha
2. a Vállalkozó késedelmesen, hibásan teljesít és emiatt a Vállalkozó által fizetendő kötbér eléri a maximális mértéket,
3. a Vállalkozó alapos ok nélkül megtagadja a teljesítést,
4. a Megrendelő a fizetési kötelezettségének a Vállalkozó erre vonatkozó írásbeli felszólítása ellenére, az abban rögzített legalább 30 naptári napos határidőben sem tesz eleget,
5. a Vállalkozó nem teljesíti az alvállalkozók igénybevételével kapcsolatos, Kbt. szerinti kötelezettségeit,
6. a Vállalkozó nem a Megredenlő Ptk. 6:240 § (1) bekezdés szerinti utasítása szerint jár el,
7. a Vállalkozó ellen felszámolási eljárás vagy végelszámolás indul,
8. a Vállalkozó a jelen Szerződésben rögzített szolgáltatások teljesítését veszélyeztető, annak költségeit növelő Szerződésszegést követ el, így különösen az alábbiakat:
	* a Megrendelő utasításának jogellenes megszegése, figyelmen kívül hagyása,
	* a Megrendelő tájékoztatásának, döntése kikérésének elmulasztása valamely, szolgáltatás megvalósítását lényegesen érintő körülményről,
	* megfelelő jogosultsággal, szaktudással, illetőleg tapasztalattal nem rendelkező személy igénybevétele a Szerződés teljesítése során,
	* a Megrendelő jótállási igényének érvényesítése esetén a Vállalkozó kötelezettségei teljesítésének elmulasztása,
	* általában az együttműködési kötelezettség súlyos megsértése.
	1. A fenti pontok megsértése esetén Megrendelő jogosult a XIII. fejezetben rögzített meghiúsulási kötbér érvényesítésére.
	2. Vállalkozó a Szerződés bármely Fél részéről történő felmondási idő nélküli felmondása esetén köteles mindazon okiratokat, dokumentumokat, amelyek a teljesítése során vagy annak érdekében a birtokába kerültek, hiánytalanul, rendszerezve átadni Megrendelő képviselőjének.
	3. Jelen Szerződés bármilyen okból történő megszűnése esetén a Vállalkozó köteles Megrendelőnél üzemelő HAIR rendszer (szerződés megszűnése előtti) utolsó verzióját reprodukálható állapotban, külső adathordozóra írva 2 példányban a szükséges dokumentációk aktualizált változatával együtt Megrendelőnek átadni. Megrendelő jogosult meggyőződni az átadott szoftververzió telepíthetőségéről és működőképességéről. Az utolsó teljesítés igazolás kizárólag ennek elfogadását követően állítható ki.
	4. Megrendelő a Kbt. 143. § (2)-(3) bekezdése alapján jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon - ha

 - Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerinti jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;

 - Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerinti jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

* 1. Megrendelő köteles a Szerződést felmondási idő közbeiktatása nélkül felmondani, vagy a Ptk.-ban foglaltak szerint attól elállni, ha a Szerződés megkötését követően jut tudomására, hogy Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
	2. Megrendelő a Kbt. 143. § (1) bekezdése alapján a Szerződést felmondási idő közbeiktatása nélkül felmondhatja, vagy – a Ptk.-ban foglaltak szerint – a Szerződéstől elállhat, ha:

a) feltétlenül szükséges a Szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;

b) Vállalkozó nem biztosítja a 138. §-ban foglaltak betartását, vagy a Vállalkozóként szerződő Fél személyében érvényesen olyan jogutódlás következett be, amely nem felel meg a 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő vala-mely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.

A fentiekben írtak szerinti felmondás esetén Vállalkozó a Szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. **Késedelmes és hibás teljesítés, a szerződésszerű teljesítés biztosító mellékkötelezettségek**
2. Amennyiben a Szerződés teljesítése során bármelyik Fél részéről olyan körülmény merül fel, amely a feladatok teljesítését akadályozza, az érintett Fél köteles a másik Felet erről haladéktalanul értesíteni, megjelölni az akadály elhárulásának várható időpontját.
3. Vállalkozó érdekkörében felmerült okból bekövetkező késedelmes vagy hibás teljesítés, illetve a teljesítés meghiúsulása esetén a Megrendelő késedelmi, hibás teljesítési, illetve meghiúsulási kötbérigény érvényesítésére jogosult.
4. A **késedelmi kötbér** alapja a késedelemmel érintett feladatrészre jutó nettó vállalkozói díj, mértéke pedig ennek 0,5%-a, szorozva a késedelmes napok számával, de maximum az késedelemmel érintett feladatrészre jutó nettó vállalkozói díj 20%-a.
5. Vállalkozó késedelmesen teljesít különösen, amennyiben a IV. Fejezetben leírt teljesítési határidőket nem tartja be.
6. A **hibás teljesítési** kötbér alapja a hibás teljesítéssel érintett feladatrészre jutó nettó vállalkozói díj, mértéke pedig ennek 0,5%-a, szorozva a hibás teljesítéssel érintett napok számával, de maximum az egy feladatrészre jutó nettó vállalkozói díj 20%-a.
7. Vállalkozó hibásan teljesít különösen, amennyiben:
* szerződéses kötelezettségének hibásan, vagy hiányosan tesz eleget;
* hibajavítási, dokumentálási kötelezettségét hibásan, vagy hiányosan teljesíti;
* tájékoztatási kötelezettségét elmulasztja, együttműködési kötelezettségének nem tesz eleget.
1. Amennyiben a Vállalkozó a szavatossági jogok érvényesítésére Megrendelő által meghatározott határidőn belül nem tesz eleget, a hibás teljesítési kötbér számításának kezdő napja, az abban meghatározott tejlesítési határidő utolsó napját követő nap, végső napja pedig, amikor a hibás teljesítés megállapítására okot adó körülményt Vállalkozó megszünteti, de legkésőbb az a nap, amikor az 5. pontban meghatározott maximális mértéket a hibás teljesítési kötbér eléri.
2. Megrendelő a késedelmi és hibás teljesítési kötbéridőszak eredménytelen elteltét követően jogosult a Szerződés meghiúsulásának egyoldalú megállapítására és ebből eredő jogainak, illetve követeléseinek az érvényesítésére.
3. Amennyiben a hibabejelentés behatárolása során Vállalkozó olyan hibát tár fel, amelynek javítása meghaladja a IV. fejezet 1. pontjában megjelölt határidőket és ennek tényét a Megrendelő elfogadja, úgy késedelmi kötbér felszámítására nem kerül sor.
4. A Szerződés teljesítésének a Vállalkozó érdekkörében felmerülő okból történő meghiúsulása, lehetetlenülése esetén Megrendelő meghiúsulási kötbér érvényesítésére jogosult. A **meghiúsulási kötbér** alapja a Szerződés meghiúsult részéhez tartozó nettó vállalkozói díj, mértéke a nettó vállalkozói díj 25%-a.
5. Vállalkozó nem tartozik kötbért fizetni az olyan késedelemért, amelyért nem felelős, így különösen azért a késedelemért, ami abból ered, hogy a Megrendelő a Vállalkozó által kért, és a Szerződés teljesítéséhez szükséges információt az értesítésre vonatkozó szabályok szerinti felszólítása után sem adja meg.
6. Megrendelő a kötbérigényét annak mértékének megállapítását követően haladéktalanul, írásban köteles közölni a Vállalkozóval, aki az igényről szóló nyilatkozat kézhezvételétől számított öt naptári napig írásban vitathatja annak fennállását vagy összegét. Amennyiben a Vállalkozó a fenti határidőn belül a Vevő kötbérigényét nem kifogásolja, az a kötbérigény elismerésének minősül.
7. Megrendelő az esedékes kötbér iránti igényét önálló pénzügyi bizonylat (számla, v. egyéb pénzbekérő) kibocsátásával jogosult érvényesíteni.
8. A Megrendelő kötbérigényének érvényesítése nem jelenti egyéb, őt megillető jogokról való lemondását, különösen a kötbéren felüli kárának érvényesítését.
9. **Titok- és adatvédelem**
10. A Vállalkozót titoktartási kötelezettség terheli a Szerződés teljesítése során a Megrendelővel, annak tevékenységével kapcsolatban tudomására jutó mindennemű adat, információ, dokumentum, ismeret vonatkozásában, amely jelen Szerződés időtartama alatt a Vállalkozó birtokába jut. E titoktartási kötelezettség kiterjed a Vállalkozó alkalmazottaira, munkatársaira, alvállalkozóira, beszállítóira, akiket tevékenységük megkezdése előtt a Vállalkozó köteles a titoktartásra hitelt érdemlően figyelmeztetni.
11. A Vállalkozó köteles ezeket az adatokat, információkat, dokumentumokat úgy kezelni, hogy azokhoz illetéktelen - bármely harmadik fél - ne férhessen hozzá.
12. Vállalkozó tudomásul veszi, hogy a Megrendelő által rendelkezésére bocsátott információkat, adatokat kizárólag jelen Szerződéses kötelezettsége teljesítéséhez használhatja fel, azt más tudomására nem hozhatja, nem adhatja át, és nem értékesítheti.
13. Vállalkozó köteles gondoskodni az átadott dokumentumok bizalmas jellegének megőrzéséről, az ehhez szükséges tárgyi és személyi feltételek biztosításával és a megfelelő belső szabályozás révén.
14. Vállalkozó felelősséggel tartozik e körben az általa foglalkoztatottakért, alvállalkozóiért, illetve az általa a jelen Szerződés teljesítésébe bevont egyéb személyekért.
15. A Vállalkozó tudomásul veszi az információs önrendelkezési jogról és az információszabadságról szóló 2011. évi CXII. törvény közzétételre és közérdekű adatok szolgáltatására vonatkozó rendelkezéseit.
16. A Megrendelő a Kbt. 43. § (1) bekezdésének megfelelően a Szerződést és a Szerződés teljesítésének adatait közzéteszi.
17. Vállalkozó tűrni köteles a Megrendelő illetékes szervezeti egysége által szükségesnek tartott, továbbá a hatályos jogszabályokban meghatározott ellenőrzési feladatok elvégzését.
18. Szerződő felek megállapodnak abban, hogy az 1. pontban rögzítetteken felül jelen Szerződés hatályának tartama alatt a Szerződés teljesítése kapcsán és azt követően valamennyi, tudomásukra jutott adatot és információt bizalmasan kezelnek, különös tekintettel az adótitok hatálya alá tartozó információkra, melyeket az adótitokra vonatkozó adatvédelmi szabályok szerint kezelnek. A 2003. évi XCII. tv. 53. § (1) bekezdése alapján adótitoknak minősül az adózást érintő tény, adat, körülmény, határozat, végzés, igazolás vagy más irat.
19. Szerződő felek kötelezettséget vállalnak arra, hogy az információk bizalmas kezelésére vonatkozóan tájékoztatják közreműködőiket és a teljesítésben résztvevő személyeket a jelen fejezetben foglalt előírásokról, és utasítják őket arra, hogy biztosítsák a fenti kötelezettségek betartását, valamint felelősséget vállalnak saját közreműködőik és a teljesítésbe bevont alvállalkozóik vonatkozásában fenti kötelezettségek betartásáért.
20. A Szerződésben meghatározott feladatok teljesítése során adótitkot tartalmazó iratokhoz és adatállományokhoz hozzáférési, illetve ezen adatok kezelésének joga csak olyan, írásban titoktartási nyilatkozatot tett és a Vállalkozóval alkalmazásában vagy a Vállalkozóval szerződéses viszonyban álló személy lehet, akinek a közreműködése indokolt.
21. A 11. pontban meghatározott személy megsérti adótitok tartási kötelezettségét, ha az adótitkot szándékosan vagy gondatlanságból illetéktelen személy részére hozzáférhetővé teszi, felhasználja vagy közzéteszi.
22. **Vis maior**
23. E pont értelmezésében vis maior eseménynek minősül az érintett Fél érdekkörén kívül eső okból eredő elháríthatatlan esemény, így különösen (I) minősített időszaki helyzet (rendkívüli állapot, szükségállapot, veszélyhelyzet, az Alaptörvény 52. cikke szerinti azonnali intézkedést igénylő eset) vagy egyéb katasztrófahelyzetnek minősíthető helyzet, függetlenül a minősített időszaki helyzet tényleges kihirdetésétől vagy a katasztrófa kinyilvánításától; (II) sztrájk vagy hasonló munkabeszüntetés, a felek munkavállalói által végrehajtott sztrájk vagy munkabeszüntetés kivételével.
24. Egyik Fél sem felelős a Szerződés szerinti kötelezettségeinek nem-, hibás vagy késedelmes teljesítéséért, ha azt az előző pontban meghatározott vis maior esemény okozta. Vis maior esemény bekövetkezte esetén az érintett Fél köteles a másik Felet írásban haladéktalanul értesíteni.
25. Vis maior esemény időtartama alatt a Szerződés hatálya szünetel, abban a mértékben, amennyiben a Szerződés teljesítése a vis maior esemény miatt nem lehetséges.
26. **Felek együttműködése során alkalmazandó jogszabályok**

Felek kötelezettséget vállalnak arra, hogy mindent elkövetnek annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a Szerződéssel összefüggésben, a Szerződés teljesítésével kapcsolatban merül fel.

Jelen Szerződés értelmezésére, továbbá a jelen Szerződésben nem szabályozott kérdésekben a Kbt., Ptk., Szjt. és az egyéb, a tárgyra vonatkozó hatályos jogszabályi rendelkezések az irányadók.

Kelt: Budapest, 2017. …………..

 ………………………………………………… ……………………………………………..

 Budapest Főváros Főpolgármesteri Hivatal Ulyssys Számítástechnikai Fejlesztő és

 képviseletében Tanácsadó Kft. képviseletében

 Sárádi Kálmánné dr. Wellisch Péter

 főjegyző megbízásából ügyvezető

 dr. Schrödel Norbert András

 főosztályvezető

Pénzügyi ellenjegyzést végezte:

Budapest, 2017. …………. „…”

 …………………………………

**Nágel Ilona**

 aljegyző

Mellékletek:

* + 1. számú melléklet: Elvégzendő feladatok és átadandó dokumentumok
1. **számú melléklet: Elvégzendő feladatok, átadandó dokumentumok**

| Sorszám | A feladat leírása | Átadandó dokumentum |
| --- | --- | --- |
| 1. | A funkcionális és nem funkcionális követelmények alapján, helyszíni egyeztetés figyelembe vételével, a jogi környezet tükrében részletes Követelmény-specifikáció kidolgozása. | Követelményjegyzék |
| 2. | A követelmény-specifikáció és a HAIR rendszer egybevetése alapján a HAIR módosított Logikai rendszertervének elkészítése. | Logikai rendszerterv |
| 3. | Ajánlatkérő által elfogadott módosított Logikai rendszerterv alapján a HAIR továbbfejlesztése | - |
| 4. | Az új rendszerfunkciók fejlesztői tesztelése. | Fejlesztői tesztelési jegyzőkönyv |
| 5. | Az új rendszerfunkciókkal bővített, telepített HAIR alkalmazás felhasználói tesztelése | Felhasználói tesztelési jegyzőkönyv |
| 6. | Felhasználói kézikönyv aktualizálása | Felhasználói kézikönyv, Üzletfolytonossági terv  |
| 7. | HAIR Telepítőkészlet és Telepítési leírás elkészítése  | HAIR Telepítőkészlet és telepítési leírásÁtadás-átvételi jegyzőkönyv |
| 8. | Üzembe helyezés  | Üzembe-helyezési jegyzőkönyv |